text: Club de Muntanya El Xocainet: de febrer 2013
  Volem informar que, ahir en arribar a la Plaça Verge de l'Estrela al finalitzar la marxa, algú deixà oblidats dos bastons i una braga al costat d'un banc de la plaça. La persona o les persones interessades poden ficar-se en contacte amb el C.M. El Xocainet cridant al nº de telèfon 96 262 02 41 (Centre Cívic) en horari de vesprada de 16:00 a 20:00, preguntant per Luismi.
  Publicat per Pepe Nari a 25.2.13 Cap comentari:
  24/02/2013. I Marxa Senderista de Gilet
  - Distancia: 14.480 km
  - Altura màxima: 341 m
  - Desnivell acumulat: 581 m
  - Velocitat mitjana: 3.02 km/h
  - Temps aproximat: 4:50 hores
  - Galeria fotogràfica: Enllaç galeria fotogràfica
  Hui hem celebrat la I Marxa Senderista de Gilet. Des del C.M. El Xocainet volem donar les gràcies per la vostra participació i col·laboració. Hem superat de lluny les nostres expectatives de afluència a la primera edició de la marxa.
  Hem aconseguit els nostres propòsits, per una banda arreplegar menjar per a les families mes necessitades del nostre poble, i per altra donar-vos a conèixer una part del nostre terme municipal enclavat en el Parc Natural de la Serra Calderona. Esperem que us haja agradat el recorregut i l'entorn per on travessa.
  Estem recopilant una galeria de fotografies realitzades durant la marxa, les quals volem publicar al llarg de la pròxima setmana, perquè les pogueu veure o descarregar. També ens agradaria que ens donèssiu la vostra opinió del que us ha semblat el recorregut i l'organització de la marxa.
  Destacar també l'absència d'incidències greus en el transcurs de la marxa.
  Des de ací també volem agrair la col·laboració desinteressada dels veïns i veïnes de Gilet per la seua aportació amb una coca de llanda o una truita de creïlles, i també als forns del poble per la seua donació de pa. Sense la seua aportació no haguera sigut possible fer el picoteig al arribar a la plaça Verge de l'Estrel·la.
  I res més, tornar a dir l'agraïts que estem per la vostra participació i que us esperem a l'any que ve en una nova edició de la marxa senderista de Gilet.